Вадим Захаров: «Сүз түгел, мөнәсәбәт яралый» 

	Уйламый әйтелгәне дә, әйтелми калганы да куркыныч. Сүзнең көче дә, тәэсире дә зур – моны һәркем белә, әмма кайчак тиешенчә бәяләми. Сәхифәбездәге яңа сорау-җавап та тормыштагы әһәмиятле сүзләргә багышлана. Бүген без Татарстанның халык артисты Вадим Захаров белән сөйләштек.	 :: Иң кадерле сүз? – Әни. :: Бирешкәндә тартып торгызган сүз? – Гаилә. :: Бик каты яралаган, рәнҗеткән сүз? – Сүз түгел, мөнәсәбәт яралый. Ә яралар төзәлә. Рәнҗегән юк. :: Әйтәсе килеп тә әйтә алмый калган сүз? – Әнигә «Яратам!» дип аз әйтелде. :: Бүген, хәзер ишетәсе килгән сүз? – Җайланачак. 
	Лилия ГЫЙМАЗОВА	
Ватаным Татарстан

	№ --- | 09.01.2024	


